Document ID: /roh_data/filtered/Bilingualer_Corpus_interleaved-it-rm.jsonl.gz/307

This is a text translated from Italian to Rumantsch Grischun.
Imparare dai danni causati da Vivian per quelli di Lothar

Il 27 febbraio 2000 ricorrono dieci anni dall'uragano Vivian. La popolazione sta già dimenticandosi di questo avvenimento poiché l'imminente pericolo per persone e animali è bandito e a poco a poco le ferite guariscono. Per le proprietarie/i proprietari di boschi, simili avvenimenti maggiori sono spesso legati a conseguenze finanziarie. Devono essere disposte delle dispendiose sistemazioni di corsi d'acqua nonché rimboschimenti, cura del bosco giovane, misure di protezione forestale e risanamenti. Questi lavori possono durare anche decenni. Per quanto concerne il bosco, i danni sono ristabiliti soltanto se è ricostituito un certo equilibrio e se la stabilità è progredita in modo tale da potere nuovamente adempire, a lungo termine, i molteplici compiti. Oggi, a dieci anni da Vivian, le seguenti constatazioni ed esperienze potrebbero essere d'aiuto anche per superare i danni causati da Lothar.

Gli sradicamenti e i detriti da vento causati dall'uragano Vivian il 27 febbraio 1990 sono stati il più grande danno alla foresta mai avuto nei Grigioni. Ulteriori danni da cadute di valanghe, tempeste, neve bagnata, incendi boschivi ecc. appaiono in confronto relativamente di lieve entità, si verificano però per contro abbastanza spesso. In media nel nostro Cantone la metà degli alberi deve subire un taglio straordinario, vale a dire in seguito a danni e malattie. L'uragano Vivian ha invece prodotto 720'000 metri cubi di legno il ché corrisponde al 220 per cento di uno sfruttamento annuo. Di questi rimangono giacenti nel bosco approssimativamente da un otto al dieci percento. Si tratta principalmente di singoli alberi sparsi, di chiome e terriccio nonché di pezzi di tronchi frantumati.

Immediatamente dopo l'evento il Comitato anticrisi cantonale Ha coordinato l'internvneto dell'esercito e della protezione civile. Nelle regioni si trattava di aprire importanti percorsi del traffico e di prendere le prime misure d'urgenza per la riduzione di ulteriori pericoli. In base alle notifiche di sinistri dei forestali di circondario, sono state graduate le priorità per i lavori di sgombero a secondo dei seguenti criteri:

1. Sicurezza per le persone e i valori reali, misure d'urgenza per facilitare i lavori.

2. Protezione dei boschi rimanenti dal profilo fitosanitario e segnatamente per evitare l'infestazione di insetti.

3. Protezione del bosco giovane esistente.

4. Sgombero unicamente per motivi economici.

5. Lavorazione minima del legno per motivi fitosanitari e tecnici di sicurezza, però senza vendita del legno.

6. Nessuna misura; il legno può restare nel bosco senza pericolo.

Generalmente si era dell'avviso che indipendentemente dal crollo dei prezzi del legno doveva essere approntata, portata via dal bosco e venduta possibilmente molta legna. Erano soprattutto le proprietarie e i proprietari di boschi ad esercitare pressione affinché il legno non rimanesse per terra. Dalla vendita del legno ci si aspettava un ricavo netto grazie a sovvenzioni. Il Cantone non aveva purtroppo alcune possibilità legali per imporre le priorità stabilite.

In seguito, nella maggior parte delle aree sono stati dapprima rimossi i danni alle pianure. I danni più impegnativi venivano quindi trascurati. Ne sono quindi risultati anche danni da bostrico. Questi raggiungevano l'apice nel 1993 espandendosi, in seguito ad ulteriori eventi, fino al 1996. Confrontando i detriti da vento approntati negli anni 1990 e 1991 con l'infestazione da insetti del 1990-94, oltre ai danni causati dall'uragano Vivian viene ad aggiungersi almeno un altro 25 per cento di legno infestato da insetti. Le quote variano nei singoli circondari forestali tra il 5 e il 55 per cento. Nella Surselva comprendevano il 53, 31, 13, 55 e 23 per cento.

L'insegnamento che si potrà trarre dalla gestione dei danni allora provocati dal maltempo può essere riepilogato come segue:

1. Vale la pena eseguire conseguentemente misure di protezione forestale. Le priorità stabilite devono però anche essere imposte e si deve in primo luogo porre maggior peso su un'esecuzione tempestiva. Se le misure vengono prese quando gli insetti sono già volati via queste diventano inutili.

2. Gli approcci per una valutazione differenziata delle singole superfici boschive erano ben riusciti, necessitano però ancora di miglioramenti.

3. Il sistema di sussidiamento allora praticato da Confederazione e Cantone era insufficientemente differenziato. Per la maggior parte dei casi andava bene, si sono però venute a creare situazioni con approcci sbagliati volti ad incitare trasporti di legno che dal profilo economico non avrebbero dovuto avere luogo.

Nel frattempo un gruppo di lavoro condotto dalla Direzione forestale federale ha raccolto le conclusioni e le esperienze fatte in pratica con la gestione dei danni causati dall'uragano Vivian. Sono adesso disponibili sotto forma di ausilio per decidere se sgomberare o lasciare giacere il legno dopo i danni causati dal maltempo. Sulla base di riflessioni integrate, l'intenzione era in prima linea quella di lasciare maggiormente giacere il legno e di quindi soddisfare le richieste relative alla protezione della natura. Contemporaneamente le autorità competenti dei sussidi ottengono tuttavia anche i criteri per l'erogazione di contributi in caso di riparazione dei danni al bosco. Questo ausilio decisionale è inteso quale direttiva per la gestione dei danni causati il 26 dicembre 1999 dall'uragano Lothar.

Organo: Ispettorato forestale dei Grigioni

Fonte: it Ispettorato forestale dei Grigioni

Data: 24.02.2000

Emprender dals donns chaschunads da Vivian per quels da Lothar

Ils 27 da favrer 2000 èsi diesch onns dapi il stemprà Vivian. En la publicitad n'è quest tema strusch pli preschent, perquai che umans ed animals n'èn betg pli en privel immediat e las plajas èn plaun a plaun per guarir. Per ils proprietaris da guaud percunter èn eveniments da tala grondezza savens colliads cun consequenzas finanzialas. Rempars custaivels, emplantaziuns da guaud, tgira dal guaud giuven, mesiras da protecziun dal guaud e sanaziuns ston vegnir realisads. Talas lavurs pon durar plirs onns, savens er decennis. En il guaud percunter èn guaridas las plajas pli grondas pir sch'i dat in equiliber e sche la stabilitad è progredida da tala maniera che las incumbensas multifaras pon puspè vegnir ademplidas. Oz, diesch onns suenter Vivian, pudessan las sequentas constataziuns ed experientschas er esser impurtantas per dumagnar ils donns da Lothar.

Fin oz èn stadas las terradas e sragischadas dal vent, chaschunadas da l'orcan Vivian dals 27 da favrer 1990, l'eveniment cun ils pli gronds donns vi dal guaud en il Grischun. Auters donns tras lavinas, stemprads, naiv bletscha, incendis da guaud euv. èn minims en cumparegliaziun, succedan dentant relativamain savens. En media ston vegnir utilisadas sfurzadamain la mesadad da tut las plantas en il chantun, e quai a basa da donns e malsognas. Vivian percunter ha furnì 720'000 meters cubics laina; quai correspunda a 220 pertschient d'in'utilisaziun annuala. Approximativamain otg fin diesch pertschient da questa laina èn restads en il guaud. I sa tracta oravant tut da singulas plantas sparpagliadas, da tocs da tschimas e da ragischs sco er da parts da mutagls sfratgads.

Immediatamain suenter l'eveniment è daventà activ il stab da crisa dal chantun per coordinar las activitads dal militar e da la protecziun civila. En las regiuns han ins stuvì prender emprimas mesiras immediatas per avrir colliaziuns da traffic impurtants e per reducir ulteriurs privels. A maun da las annunzias dals donns tras ils silviculturs cirquitals han ins alura graduà las prioritads per las lavurs da rumida tenor ils sequents criteris:

1.Segirezza per umans e valurs realas considerablas, mesiras immediatas per facilitar la lavur.

2. Protecziun dals guauds restants per motivs fitosanitaris, cunzunt per evitar donns da baus.

3. Protecziun dal guaud giuven existent.

4. Rumida exclusivamain per motivs economics.

5. Elavuraziun minimala dal lain per motivs fitosanitaris e da tecnica da segirezza, dentant senza vendita da laina.

6. Naginas mesiras, la laina po restar en il guaud senza privel.

En general èn ins stà da l'idea ch'ins stoppia pinar, allontanar or dal guaud e vender uschè blera laina sco pussaivel, malgrà il collaps dal martgà da laina. Oravant tut ils proprietaris da guaud han fatg opposiziun e n'han betg vulì laschar la laina giu per terra en il guaud. Ins ha spetgà in gudogn net grazia a subvenziuns en cas che la laina vegnia vendida. Il chantun n'ha deplorablamain gì naginas pussaivladads legalas da far valair las prioritads fixadas.

En ils blers lieus han ins alura rumì l'emprim ils donns sin surfatschas planivas. Donns sparpagliads che pretendan dapli lavur èn tras quai vegnids negligids. Els han alura savens chaschunà donns tras baus-scorsa. Quests han 1993 cuntanschì la culminaziun ed èn s'extendids fin 1996 pervia d'ulteriurs eveniments. Sche la laina terrada dal vent ch'è vegnida pinada 1990 e 1991 vegn confruntada cun ils donns da baus dals onns 1990-94, hai dà ultra dals donns tras Vivian almain anc 25 pertschient laina infestada tras ils baus. Las parts en ils singuls circuls forestals varieschan tranter tschintg e 55 pertschient. En la Surselva èn els muntads a 53, 31, 13, 55 e 23 pertschient.

Ins po resumar sco suonda las experientschas fatgas cun dumagnar ils donns da stemprà da quella giada:

1. Mesiras consequentas da proteger ils guauds valan la paina. Las prioritads fixadas ston dentant er vegnidas realisadas, e surtut sto vegnir dà dapli paisa ad ina realisaziun confurma al temp. Sch'ins prenda mesiras cur ch'ils baus èn gia sgulads or, na gidan ellas nagut pli.

2. Las entschattas d'ina valitaziun differenziada da las singulas surfatschas donnegiadas èn stadas bunas, pon dentant anc vegnir meglieradas.

3. Il sistem da subvenziun da quella giada da la confederaziun e dal chantun è stà memia pauc differenzià. El è stà adattà per la gronda part dals cas, ma i ha dà situaziuns nua ch'el ha sveglià impuls sbagliads ed ha provocà transports da laina ch'ins avess meglier tralaschà dal puntg da vista economic.

En il fratemp ha ina gruppa da lavur, manada da la direcziun forestala da la confederaziun, cumpilà las enconuschientschas da la perscrutaziun e las experientschas da la pratica cun dumagnar ils donns da Vivian. Il resultat è in agid da trair decisiuns per rumir u laschar giu per terra la laina suenter donns da stemprà sin surfatschas planivas. A basa da ponderaziuns cumplessivas han ins en emprima lingia gì l'intenziun da laschar dapli laina giu per terra e da tegnair quint da las pretaisas da la protecziun da la natira. A medem temp obtegnan las autoritads da subvenziun er criteris per il pajament da contribuziuns per reparar donns da guaud. Quest agid da trair decisiuns è directiv per dumagnar ils donns da Lothar dals 26 da december 1999.

Gremi: inspecturat forestal dal Grischun

Funtauna: rg inspecturat forestal dal Grischun

Data: 24.02. 2000